
			Em dic Nelson Kane. M’he passat la major part de la vida sent un nen normal i corrent. Bé, un nen normal i un pringat.

			Però quan em vaig despertar el dia que vaig fer deu anys, m’havia convertit en el 

			Tot i que segueixo sent un grandíssim

			Vaig heretar els poders ninja del meu pare, que va desaparèixer fa una pila d’anys.

			Visc en un dipòsit de ferralla a Duck Creek amb la meva mare, la meva àvia i el meu cosí, en Kenny.

			Quan soc el NINJA KID, en Kenny és el meu [image: imagen] , el COL·LEGA H!

			

		[image: imagen]

			

			En Kenny és divertit, fidel i SEMPRE té un budell buit.

			L’àvia és una de les inventores més brillants del món, però els seus invents de vegades triguen una mica a acabar de funcionar bé! Com ara la planta endrapamosquits mecànica que va crear. Menja més amb els ulls que amb la boca!

			O el llit que es fa tot sol...

			… però no sempre quan vols!

			Abans, Duck Creek era un indret plàcid…

			…  però darrerament hem viscut autèntiques 

			I tot per culpa d’un sol home…

			El Dr. Kane és el germà bessó del meu pare. Està intentant foragitar tothom de Duck Creek.

			Ha enginyat tota mena de plans malèfics per aconseguir el seu objectiu…

			L’última vegada que va ser a Duck Creek, es va apoderar del CIRC! Havia dut uns animals mecànics gegantins perquè tothom fugís de la ciutat campi qui pugui…

			I ara té un company tocat del bolet: L’ESQUIROL EINSTEIN!

			Per sort, en Kenny i jo ens les hem manegat per parar els peus al Dr. Kane cada vegada sense desvelar les nostres identitats.

			Tot i que per ara l’hem perdut de vista, sabem que no es donarà per vençut. Tornarà.

			Però avui tenim un problema més greu…

			

		[image: imagen]

		  

			En Kenny i jo ens vam quedar, de lluny, fins massa tard estudiant. Almenys, aquest era el pla.

			Però era molt difícil fer colzes perquè em distreia contínuament amb un llaç molt guai que l’àvia havia fabricat per a mi. Tenia un localitzador GPS especial incorporat, de manera que era pràcticament impossible fallar!

			I en Kenny s’havia embrancat en una competició ÈPICA de halar…

			De manera que, quan el despertador va sonar aquell matí, vam seguir dormint com uns socs.

			Per sort, l’àvia havia inventat un altre despertador que t’espavila DE TOTES TOTES quan se t’enganxen els llençols!

			—No hem dormit prou ni de broma —li vaig dir a en Kenny amb un badall gegant—. Ens en vam anar a fer nones a les dues de la matinada i ens hem despertat a les set del matí!

			—Quin problema hi ha? —va dir en Kenny—. Això fa DEU HORES de descans. Ho petarem a l’examen de mates!

			Estava tan cansat que, quan vam entrar a la cuina, vaig pensar que tenia visions. Asseguts al costat de la mare i l’àvia hi havia… nosaltres?! 

			En Kenny estava tan adormit que ni tan sols va notar res d’extraordinari!

			—Hola, àvia. Hola, tieta. Hola, Kenny i Nelson —va dir.

			Que somiava? Em vaig fregar els ulls i vaig tornar a mirar. Seguien allà, somrient-me.

			—Eeeh… què està passant? —vaig preguntar.

			—Nelson i Kenny, us presento els vostres ROBOTS CLONS! —va dir l’àvia.

			Era INCREÏBLE. Els clons eren una còpia EXACTA de nosaltres mateixos. Fins i tot a la mare li costava distingir el clon de mi!

			—Per fi algú que entén què és ser jo! —va dir en Kenny.

			—Per què has fet clons de nosaltres, àvia? —vaig preguntar.

			—És obvi —va dir en Kenny—. Perquè som MOLT GRANS!

			—Sou molt grans, però no és ben bé la raó —va respondre l’àvia.

			—Els vostres amics s’han adonat que tots dos us esfumeu sempre que apareixen el Ninja Kid i el Col·lega H —va dir la mare.

			—I si els vostres amics s’ensumen alguna cosa, aleshores el Dr. Kane segur que també ho farà —va afegir l’àvia.

			—L’àvia ha creat aquests clons perquè la propera vegada que el Ninja Kid i el Col·lega H hagin d’entrar en acció, els clons puguin fer veure que seguiu allà —va explicar la mare.

			—Una idea superguai! —vaig exclamar.

			—I els nostres clons poden fer més que limitar-se a quedar-se palplantats en lloc nostre —va dir en Kenny—. Poden ocupar-se de totes les tasques que no suportem! Netejar, fregar els plats, fer els deures…

			—No —va respondre l’àvia amb severitat—. Els clons no són joguines. S’han de fer servir exclusivament per a emergències.

			—D’acord, ho pillo. Només per a emergències —va dir en Kenny.

			—Com funcionen els clons, àvia? —vaig preguntar.

			—Els controles amb aquests auriculars —va explicar l’àvia—. Aquesta pantalla et mostra exactament el que veu el teu clon. Li dones instruccions parlant pel micròfon. Mira: Robot Nelson, menja’t l’esmorzar.

			En aquell moment mateix, el meu clon va començar a cruspir-se el meu esmorzar!

			—Impressionant! —vaig dir.

			—Això no és res! Observa —va fer l’àvia—: Robot Nelson, menja’t l'esmorzar d'en Nelson mentre sostens el d’en Kenny en equilibri damunt del cap!

			

		[image: imagen]

		  

			—Això és LA CANYA! —vaig exclamar.

			—I no ha vessat ni una gota del meu esmorzar, que és el més important —va observar en Kenny.

			—L’àvia ha programat aquests robots amb totes les accions humanes —va explicar la mare.

			—També estan connectats a internet —va afegir l’àvia—, de manera que poden aprendre qualsevol cosa nova a l’instant. Proveu-los, nanos!

			—Menja’t les meves cols de Brussel·les, sisplau, Robot Kenny! —li va dir en Kenny al seu clon—. Mentre balles breakdance!

			—Prova-ho, Nelson —em va instar l’àvia.

			—D’acord —vaig dir—. Robot Nelson, sisplau, neteja la cuina de dalt a baix!

			—Ajuda’l, Robot Kenny! —va ordenar en Kenny tot seguit al seu clon.

			Quan en Kenny i jo netegem la cuina solem trigar anys i panys, perquè no parem d’empescar-nos jocs.

			Però els nostres clons no jugaven. Netejaven com si tinguessin uns coets invisibles enganxats a l’esquena!

			Eren mooolt ràpids. MASSA ràpids. Tots dos van intentar netejar els fogons alhora i…

			

		[image: imagen]

		  

			La topada va fer que alguna cosa els saltés del clatell… i aleshores els clons van perdre la XAVETA! 

			El Robot Kenny es va enfilar dalt de la nevera i va començar a rodar sobre el seu cap.

			El Robot Nelson va començar a ballar la conga amunt i avall pel menjador. Ell tot sol!

			—Ual·la, sí que els agrada ballar! —va observar en Kenny.

			Els robots van bolcar la taula, les cadires i un gerro ple de flors.

			—Els hem d’aturar abans no prenguin mal —va dir l’àvia.

			—I destrossin el menjador! —va afegir la mare.

			En Kenny i jo vam intentar parar els clons, però no els podíem atrapar!

			—Nelson, fes servir el llaç! —va suggerir la mare.

			Vaig agafar el llaç i el vaig llançar a les cames del meu clon, però el va esquivar d’un bot, com si saltés a la corda!

			Vaig cridar en Kenny perquè m’ajudés, però quan vaig donar una ullada al voltant vaig veure que havia deixat de col·laborar… per fer un mos!

			Però va resultar l’esquer perfecte! El Robot Kenny va parar de ballar i es va atansar perquè en Kenny compartís el piscolabis amb ell. L’àvia es va afanyar a recol·locar-li el microxip al clatell.

			Aleshores va furgar entre els cabells del Robot Kenny i el va apagar.

			Això va distreure el Robot Nelson prou estona perquè el pogués enllaçar.

			

		[image: imagen]

		  

			L’àvia va recol·locar el microxip al clatell del Robot Nelson i també el va apagar. Tot seguit va prémer un botó de cada auricular i els robots es van anar plegant fins que van adoptar la forma d’un maletí!

			—Nanos, ara esteu al càrrec dels clons —va dir l’àvia—. Recordeu, ningú pot assabentar-se mai de la seva existència.

			—I s’han de fer servir exclusivament en cas d’emergència —ens va recordar la mare.

			Els robots clons van fer que en Kenny i jo ens oblidéssim del tot de l’examen de mates…, fins que va ser l’hora d’anar a escola. Mentre ens preparàvem per sortir, els nervis em van caure al damunt com una tona de maons.

			—Trauré la pitjor nota de tota la meva vida! —em vaig lamentar.

			—Segur que la Sarah clava l’examen. Es cruspeix operacions per esmorzar!

			—Saps qui més clavaria l’examen? —va preguntar en Kenny—. Els nostres ROBOTS CLONS!

			—La mare i l’àvia ens han dit que els hem de fer servir exclusivament en cas d’emergència —vaig dir.

			—Estem a punt de SUSPENDRE un examen de mates, Nelson —va argumentar en Kenny—. ÉS una emergència! 

			—No podem fer servir els clons per a un examen de mates —vaig insistir—. Això no quadra!

			—No siguis tan negatiu! —va respondre en Kenny.

			Tant de bo ens puntuessin els jocs de paraules matemàtics tan dolents que fèiem!

			—L’àvia ha dissenyat els clons perquè la gent es pensi que som nosaltres de debò —va raonar en Kenny—. Deixar que facin l’examen de mates per nosaltres és la manera perfecta de provar-los.

			—Suposo que estaria bé provar-los —vaig dir—. A veure què en pensa l’àvia.

			—L’àvia ara està ocupada inventant una casa-paraigua —va contestar en Kenny—. No la podem molestar.

			—Molt bé, doncs —vaig resoldre—. Ens endurem els clons i decidirem què fer de camí.

			Quan vam arribar a l’escola, encara no ens havíem posat d’acord sobre si havíem de deixar que els clons fessin l’examen de mates per nosaltres o no.

			Tots els nostres companys de classe també parlaven de l’examen. Com de costum, en Charles Brock feia el fatxenda.

			Quan en Charles no feia el fatxenda, feia d’abusananos.

			—Què hi porteu als maletins, penjats? —ens va dir en Charles a en Kenny i a mi—. Que busquen personal a la fàbrica de pringats?

			—Doncs aquests maletins contenen material CONFIDENCIAL —va respondre en Kenny.

			Ja he dit que en Kenny és un DESASTRE guardant secrets?!

			—Confidencial?! —se’n va mofar en Charles—. Això ho decidiré jo!

			I va arrabassar-li el maletí de la mà.

			Per sort, en Charles no va aconseguir esbrinar com s’obria!

			Aleshores va sonar el timbre. En Charles va rebotre el maletí d’en Kenny per terra.

			—Ja us els podeu confitar, els vostres maletins de joguina! —va etzibar—. Potser sou uns setciències, però igualment us clavaré una pallissa a tots dos en aquest examen!

			—No és cap competició —vaig dir.

			—Sempre és una competició —va contestar en Charles—. I sempre GUANYO jo.

			Va girar cua i va irrompre a l’aula com si en fos el propietari!

			—No us capfiqueu per en Charles —va dir la Tiffany quan ens va passar pel costat.

			—Sí, només us té enveja —va afegir la Sarah—. Tots dos sou molt intel·ligents. Brodareu l’examen

